b'\n_START_ARTICLE_\nFolk metal\n_START_PARAGRAPH_\nFolk metal je podzvrst metala in temelji na etni\xc4\x8dni oziroma narodni glasbi dolo\xc4\x8denega ozemlja._NEWLINE_Pri samem izvajanju glasbe se poleg tipi\xc4\x8dnih metalskih zvokov uporabljajo tudi zvoki, ki so zna\xc4\x8dilni za dolo\xc4\x8deno etni\xc4\x8dno skupino, ki ji izvajalci pripadajo. Sami zvoki niso tako te\xc5\xbeki kot na primer pri black metalu, ampak so hitrej\xc5\xa1i in \xc5\xbeivahnej\xc5\xa1i.\n_START_SECTION_\nNastanek\n_START_PARAGRAPH_\nFolk metal se je sprva pojavil v Zdru\xc5\xbeenem kraljestvu, kjer je skupina Skyclad kot prva v svoji glasbi za\xc4\x8dela uporabljati etni\xc4\x8dne instrumente, kot je violina. V za\xc4\x8detku 90. let se je tudi pojavil nov slog, ki je povezoval trdi Black metal z bolj milozvo\xc4\x8dnimi melodijami vikin\xc5\xa1kega izvora._NEWLINE_Bathory je bia prva skupina, ki je za\xc4\x8dela me\xc5\xa1ati obe vrsti metala in na albumih Hammerheart in Blood Fire Dead predstavila novi slog, ki so se ga kmalu oprijeli novi izvajalci. V letih 1991-1993 je nastalo veliko takih skupin, najbolj znani sta norve\xc5\xa1ki skupini Enslaved in Einhejrer. Nastajale pa so tudi folk metal skupine kot so Cruachan in Waylander ter znana norve\xc5\xa1ka skupina In the woods, ustanovljena leta 1992. Vsekakor je razvoj folk metala zelo sovpadal z razvojem black metala. V sredini devetdesetih let so nastale \xc5\xa1e skupine na Irskem (Primordial), v \xc5\xa0paniji itd._NEWLINE_Drugi val folk metala se je razdelil na dva dela: eden je sledil tema\xc4\x8dnej\xc5\xa1i glasbi Bathorya in Enslavedov, drugi del pa je nadaljeval z la\xc5\xbejo glasbo. Uporabe folklornih instrumentov so se nau\xc4\x8dili tudi nekatere druge skupine, ki niso igrale folk metala. Le ta je mo\xc4\x8dno pridobival na popularnosti, raslo pa je tudi \xc5\xa1tevilo skupin.'